b'\n_START_ARTICLE_\nHard rock\n_START_SECTION_\nZna\xc4\x8dilnosti\n_START_PARAGRAPH_\nNa razvoj trdega rocka je mo\xc4\x8dno vplival blues, najpogosteje uporabljana lestvica je pentatonika, tipi\xc4\x8dna bluesovska lestvica. Za razliko od tradicionalnega rocka (ki izvira iz\xc2\xa0\xc2\xbbstarega\xc2\xab\xc2\xa0bluesa), je trdi rock zna\xc4\x8dilen po elementih iz\xc2\xa0\xc2\xbbbritanskega\xc2\xab\xc2\xa0bluesa, podzvrsti bluesa, ki uporablja moderne instrumente, kot so elektri\xc4\x8dne kitare, bobni, klaviature in elektri\xc4\x8dni bas._NEWLINE_Izraz\xc2\xa0\xc2\xbbhard rock\xc2\xab\xc2\xa0se uporablja za veliko podzvrsti rocka, katerih skupna zna\xc4\x8dilnost je, da se mo\xc4\x8dno razlikujejo od pop rocka, \xc4\x8deprav je ta razlo\xc4\x8ditev v glavnem nepravilna. Primera te nepravilnosti sta grunge in punk rock. Slednji je zna\xc4\x8dilen po hitrej\xc5\xa1em tempu in manj riffih._NEWLINE_Najpomembnej\xc5\xa1i instrument v trdem rocku je elektri\xc4\x8dna kitara. V ve\xc4\x8dini skupin zato po navadi igrata dva kitarista; glavni in ritmi\xc4\x8dni kitarist. Glavni igra solo, riffe in fille (kratki instrumentalni odlomki, ki zapolnijo praznino med razli\xc4\x8dnimi sekcijami in premori vokalista ali drugega instrumenta). Ritmi\xc4\x8dni kitarist sodeluje z glavnim, in sicer mu dodaja ritem in harmonijo ritmi\xc4\x8dnim glasbilom v skupini._NEWLINE_Zelo pomembna je vloga ritem sekcije - basist in bobnar sodelujeta zelo simultano, saj morata dodajati stalen ritem, basist mu dodaja \xc5\xa1e melodijo. Zelo malo hardrockovskih skladb je izklju\xc4\x8dno instrumentalnih, saj je pevec dodaja skladbi prepoznavnost in obliko. Po navadi je tudi frontman, po katerem je skupina najbolj prepoznavna. Pevec je pogosto tudi instrumentalist, navadno glavni kitarist.\n_START_SECTION_\nRazlo\xc4\x8ditev s heavy metalom\n_START_PARAGRAPH_\nV sedemdesetih se je iz hard rocka razvila nova zvrst: heavy metal. Zaradi podobnosti med \xc5\xbeanroma se ju velikokrat zamenjuje, predvsem zaradi pionirskih skupin kot so Led Zeppelin, Black Sabbath in Deep Purple, ki so igrale oboje, heavy metal in hard rock, medtem, ko se njihovi posnemovalci, kot npr. AC/DC, Aerosmith, in KISS po navadi \xc5\xa1tejejo izklju\xc4\x8dno za hard rock, kar nedvomno so - po zvoku, imid\xc5\xbeu, na\xc4\x8dinu igranju, strukturi skladb._NEWLINE_K pogostemu zamenjevanju je prispeval tudi razvoj glam metala v osemdesetih, ki je jemal vplive iz obeh, predvsem pa hard rockovskih skupin kot so: KISS in Led Zeppelin. KISS so se nato usmerili v eksperimentiranje z glam metalom.\n_START_SECTION_\nRazlika med hard rockom in heavy metalom\n_START_PARAGRAPH_\nHard rock ima zvok kitar, kot ga dobimo iz oja\xc4\x8devalca, katerega glasnost je na vi\xc5\xa1ku. Heavy metal ima pedale, s katerimi dose\xc5\xbee distorzijo. Na\xc4\x8din igranja bass kitare je veliko bolj razgiban - pri heavy metalu gre za ravno linijo. Isto velja za bobne. Hard rock glasbeni vzorci povsem bazirajo na zvoku Gibson kitar in blues lestvicah. Razlika je v ideologiji (besedila), ikonografiji (obla\xc4\x8denje, imid\xc5\xbe), na\xc4\x8dinu \xc5\xbeivljenja.'